საქართველოს იუსტიციის მინისტრის

ბრძანება №16
2011 წლის 20 იანვარი

ქ. თბილისი
 „მილიონ ლარზე მეტი ღირებულების დავის საგნის ან/და ფაქტობრივი და სამართლებრივი თვალსაზრისით განსაკუთრებული სირთულის მქონე საქმეებთან დაკავშირებით საქართველოს იუსტიციის სამინისტროსათვის მიმართვის, საქმის მასალების მოძრაობისა და წარმომადგენლის დანიშვნის წესის დამტკიცების თაობაზე” საქართველოს იუსტიციის მინისტრის 2009 წლის 29 მაისის №102 ბრძანებაში ცვლილების შეტანის შესახებ

„ნორმატიული აქტების შესახებ” საქართველოს კანონის მე-20 მუხლის მე-4 პუნქტის შესაბამისად, ვბრძანებ:
      მუხლი 1 
„მილიონ ლარზე მეტი ღირებულების დავის საგნის ან/და ფაქტობრივი და სამართლებრივი თვალსაზრისით განსაკუთრებული სირთულის მქონე საქმეებთან დაკავშირებით საქართველოს იუსტიციის სამინისტროსათვის მიმართვის, საქმის მასალების მოძრაობისა და წარმომადგენლის დანიშვნის წესის დამტკიცების თაობაზე” საქართველოს იუსტიციის მინისტრის 2009 წლის 29 მაისის №102 ბრძანებით (სსმ III, 29.05.2009, №65, მუხ. 727) დამტკიცებული წესის პირველი მუხლი ჩამოყალიბდეს შემდეგი რედაქციით:

 „მუხლი 1. წესის რეგულირების სფერო 

ეს წესი განსაზღვრავს მილიონ ლარზე მეტი ღირებულების დავის საგნის ან/და ფაქტობრივი და სამართლებრივი თვალსაზრისით განსაკუთრებული სირთულის მქონე სამოქალაქო და ადმინისტრაციულ საქმეებზე (გარდა საგადასახადო კანონმდებლობიდან გამომდინარე დავებისა) აღმასრულებელი ხელისუფლების დაწესებულებების მიერ საქართველოს იუსტიციის სამინისტროსათვის (შემდგომში – იუსტიციის სამინისტრო) მიმართვის, საქმის მასალების მოძრაობისა და წარმომადგენლის დანიშვნის პროცედურას და ვადებს.“.


მუხლი 2 
 ეს ბრძანება ამოქმედდეს გამოქვეყნებისთანავე.  
ზ. ადეიშვილი


